***POGODBA št. 2431-21-001150/0***

*POGODBA sofinancer št.:*

*POGODBA izvajalec št.:*

*Št. zadeve:43001-310/2021*

sklenjena med

|  |  |  |
| --- | --- | --- |
| **NAROČNIKOM:** | Republika Slovenija, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana, ki jo zastopa direktorica Ljiljana Herga, univ. dipl. inž. geol. (v nadaljnjem besedilu: DRSI oz. naročnik) | |
|  |  | |
| **SOFINANCERJEM:** | Republika Slovenija – Ministrstvo za okolje in prostor, Direkcija RS za vode, Mariborska cesta 88, 3000 Celje, ki jo zastopa g. Roman Kramer, direktor (v nadaljnjem besedilu: DRSV oz. sofinancer) | |
| **in** |  | |
| **IZVAJALCEM:** |  | |
|  |  | |
|  | Identifikacijska št. za DDV: | SI |
|  | Številka TRR izvajalca : |  |

1. **UVODNE DOLOČBE**
2. člen

Pogodbene stranke uvodoma ugotavljajo, da je Naročnik dne ……………..... na Portalu javnih naročil pod št.: ………….. objavil javno naročilo po odprtem postopku za izbor izvajalca gradnje za »UREDITEV DKP R22, ODSEK 1: POLJANA – ŠTRIKER (ob G2-112/1255 od km 0,200 do km 0,000 in ob R2-425/1265 od km 0,000 do km 1,190)”, na osnovi katerega je bil kot najugodnejši ponudnik izbran Izvajalec.

Pogodba se sklepa na podlagi odprtega postopka javnega naročila, skladno z Zakonom o javnem naročanju (Uradni list RS, 91/15 in 14/18, v nadaljevanju: ZJN-3) in Odločitvi o izidu javnega naročila št. .../......... z dne ..../. ter v skladu s 33. členom ZJN-3 kot skupno javno naročanje.

Ministrstvo za infrastrukturo, Direkcija RS za infrastrukturo je po pooblastilu izvedlo skupno javno naročilo v imenu in za račun DRSV in DRSI.

V času izvedbe vlogo naročnika v celoti izvaja Ministrstvo za infrastrukturo, Direkcija RS za infrastrukturo.

1. **PREDMET POGODBE**
2. člen

S to pogodbo naročnik oddaja, sofinancer sofinancira, izvajalec pa prevzema izvedbo naslednjih del:

**UREDITEV DKP R22, ODSEK 1: POLJANA – ŠTRIKER (ob G2-112/1255 od km 0,200 do km 0,000 in ob R2-425/1265 od km 0,000 do km 1,190)**

Ponudba izvajalca je sestavni del te pogodbe. Pogodbena dela se izvede na osnovi projekta št.: PZI UREDITEV DKP R22 Poljana-Mežica-Črna na Koroškem-Pavličevo sedlo, pododsek Poljana-Mežica, Odsek 1: POLJANA – ŠTRIKER (ob G2-112/1255 od km 0,200 do km 0,000 in ob R2-425/1265 od km 0,000 do km 1,190), projekt št. 156/19, junij 2021, ki ga je izdelalo podjetje Corus inženirji d.o.o., Šempeter pri Novi Gorici.

Dela se izvajajo kot vzdrževalna dela v javno korist.

1. **VREDNOST POGODBENIH DEL**
2. člen

Skupna ocenjena vrednost pogodbenih del iz 2. člena te pogodbe je določena kot seštevek od merske enote dogovorjenih del (cen na enoto), upoštevajoč okvirne količine in znaša:

|  |  |
| --- | --- |
| Pogodbena vrednost del | EUR |
| Vrednost DDV | EUR |
| **Pogodbena vrednost del z DDV** | **EUR** |

Z besedo: …………………………………………………………………………………

Vrednost DDV se obračunana po 22 % stopnji.

od tega:

|  |  |
| --- | --- |
| delež naročnika DRSI (xxxx % pogodbene vrednosti) | EUR |
| delež sofinancerja DRSV (xxx % pogodbene vrednosti) | EUR |

Finančna obveznost naročnika in sofinancerja je razdeljena na osnovi *Sporazuma o sofinanciranju* številka DRSI št. 2431-21-xxxxxx z dne xxxx.

1. člen

Cene na enoto za pogodbena, morebitna presežna, nepredvidena in dodatna dela so fiksne do konca gradnje. Izvajalec in naročnik se sporazumeta, da izvajalec ni upravičen do podražitev niti v smislu 655. člena Obligacijskega zakonika.

1. člen

Operacijo sofinancirata Republika Slovenija in Evropska unija iz Evropskega sklada za regionalni razvoj. Operacija se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi 5 »Spodbujanje prilagajanja podnebnim spremembam ter preprečevanja in obvladovanja tveganj«, prednostne naložbe 5.1 »Podpiranje naložb za prilagajanje podnebnim spremembam, vključno s pristopi, ki temeljijo na ekosistemu« in prispeva k doseganju specifičnega cilja »Nižja poplavna ogroženost na območjih pomembnega vpliva poplav«, pri čemer prispevek Evropske unije znaša 80%, prispevek Republike Slovenije pa znaša 20%.

Denarna sredstva za financiranje s strani sofinancerja Republike Slovenije, Ministrstva za okolje in prostor, Direkcije RS za vode so zagotovljena v proračunu Republike Slovenije, št. NRP 2555-18-0003 z nazivom Poplavna varnost Drava – območje Meže z Mislinjo, na proračunskih postavkah:

* PP 170286 PN5.1 Prilagajanje podnebnim spremembam – poplavna varnost Drava - Meža - ESRR 14-20 (80%),
* PP 170287: PN5.1 Prilagajanje podnebnim spremembam – poplavna varnost Drava - Meža - ESRR 14-20 (20%).

Denarna sredstva za financiranje s strani naročnika Republike Slovenije, Ministrstva za infrastrukturo, Direkcije RS za infrastrutkuro so zagotovljena v proračunu Republike Slovenije na proračunski postavki:

PP 995810-420401.

1. **POGODBENI ROK**
2. člen

Izvajalec se obvezuje pričeti z izvajanjem s to pogodbo prevzetih del v roku desetih (10) dni od datuma uvedbe v delo in dela dokončati v skladu z naslednjimi pogodbenimi roki oz. vmesnimi roki:

* prestavitev gospodarske javne infrastrukture – 120 dni po sklenitvi pogodbe
* dokončanje vseh del skladu s terminskim planom izvajanja del v roku 180 dni po sklenitvi pogodbe

Rok dokončanja del pomeni izvršitev vseh obveznosti izvajalca po tej pogodbi, tudi izročitev projekta izvedenih del (PID), navodila za obratovanje in vzdrževanje, dokazila o zanesljivosti objekta (DOZ), izjava izvajalca o dokončanju del in zaprosilom za kvalitetni pregled oz. zaprosilom za izdajo potrdila o prevzemu del, kvalitetnim pregledom ter odpravo bistvenih pomanjkljivosti po kvalitetnem pregledu (10.1 člen Splošnih pogojev FIDIC)

Rok za izpolnitev vseh ostalih pogodbenih obveznosti in izpolnitev pogojev za izdajo potrdila o izvedbi je **200 dni od sklenitve pogodbe**.

1. člen

Do podaljšanja končnega pogodbenega roka iz te pogodbe, brez posledic za izvajalca, naročnika in sofinancerja, lahko pride v naslednjih primerih:

* če naročnik naroči dodatno delo, v obsegu, ki utemeljuje spremembo roka;
* če izvajalec ne prejme vseh tistih podatkov s strani naročnika, ki so potrebni za izvedbo predmetnega naročila,
* če nastopijo okoliščine višje sile, ki jo kot tako priznava sodna praksa ali okoliščine, ki jih naročnik ali izvajalec, čeprav sta ravnala z vso potrebno skrbnostjo, nista mogla pričakovati, se jim izogniti ali jih odvrniti,
* če državni organ, ki je za to pristojen, ne odloča v zakonskih rokih,
* v soglasju z naročnikom.

Pogodbena stranka, na strani katere nastopijo okoliščine, zaradi katerih nastane morebitna potreba po spremembi končnega pogodbenega roka, mora drugo pogodbeno stranko v primernem roku oz. najkasneje v 8 (osmih) dneh, v primeru nastopa dogodka višje sile pa najpozneje v 3 (treh) dneh pisno po pošti ali po elektronski pošti obvestiti o nastopu okoliščin in utemeljiti predlagano podaljšanje glede na nastale okoliščine oz. primere.

Podaljšanje roka za izvedbo vseh del samo po sebi ne daje izvajalcu pravice do dodatnega plačila.

Za podaljšanje roka se sklene aneks k tej pogodbi.

1. **OBVEZNOSTI NAROČNIKA**
2. člen

Naročnik je dolžan pred pričetkom izvajanja del izvajalcu izročiti:

1. dva izvoda projektne dokumentacije,
2. zemljišča, na katerih je projektiran objekt iz 1. člena te pogodbe.

.

1. člen

Naročnik se obvezuje izvajalcu pravočasno dostaviti dokumentacijo za vse morebitne spremembe tako, da dela lahko potekajo nemoteno oziroma skladno s terminskim planom izvajanja del.

1. **OBVEZNOSTI IZVAJALCA**
2. člen

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del, in da je seznanjen z razpisnimi zahtevami oziroma s prejeto projektno dokumentacijo ter, da so mu razumljivi in jasni pogoji in okoliščine za pravilno izvedbo del.

1. člen

V zvezi z izvajanjem s to pogodbo prevzetih del se izvajalec obvezuje da:

1. naročnika in sofinancerja z dopisom obvesti o pričetku in dokončanju del,
2. dela opravlja v skladu s terminskim planom izvajanja del,
3. izdelal seznam potrebnih tehnoloških elaboratov, ki ga potrdi Inženir,
4. pred začetkom del obvestil (pisno) upravljavce druge gospodarske infrastrukture v skladu z določili Zakona o cestah in vsaj 10 dni pred pričetkom gradnje posredoval vsem soglasodajalcem oz. mnenjedajalcem obvestilo o pričetku in kopijo v vednost naročniku in soinvestitorju,
5. da bo upošteval splošne predpise Naročnika in Sofinancerja ter predpise Republike Slovenije, v kolikor ni v razpisnih pogojih navedeno drugače;
6. pred pričetkom del izdela ustrezen načrt organizacije gradbišča,
7. pred pričetkom del preda nadzorniku oziroma vodji nadzora plan dinamike del in obračunov
8. pred pričetkom del preda naročniku varnostni načrt in zagotovi, da bo gradbišče urejeno v skladu s tem varnostnim načrtom,
9. izvede zakoličbo objekta,
10. naročniku pred pričetkom del predloži (s strani inženirja potrjen) plan tekoče kontrole kakovosti
11. naročniku pred pričetkom del (ob uvedbi v posel) predloži tehnološko ekonomski elaborat,
12. po uvedbi v posel zavaruje predana zemljišča, potrebna za izvedbo del tako, da ne bo moteno izvajanje del s strani tretjih oseb,
13. najkasneje v 15 dneh po prejemu sklenjene pogodbe naročniku izroči garancijo za dobro izvedbo pogodbenih obveznosti (*bančno garancijo ali kavcijsko zavarovanje*) v višini 10 % pogodbene vrednosti z DDV; garancija mora veljati vsaj 30 dni po roku za dokončanje del iz te pogodbe, z možnostjo podaljšanja njene veljavnosti do naročnikovega prevzema del; garancija mora biti po vsebini skladna z vzorcem iz razpisne dokumentacije,
14. v roku petnajst (15) dni po pričetku del sklene skupni dogovor o izvajanju varnostnih ukrepov na gradbišču v smislu predpisov o varstvu pri delu, protipožarnem varstvu, ukrepov za varovanje premoženja in zavarovanje gradbišča ter dostopov na gradbišče,
15. označi gradbišče s tablo, na kateri so navedeni vsi udeleženci pri graditvi objekta, imena, priimki, nazivi in funkcija odgovornih oseb,
16. kopijo prijave na gradbišču namesti na vidno mesto,
17. zagotovi vsakodnevno prisotnost vodje gradnje oziroma vodje del na gradbišču v času izvajanja del
18. vsakodnevno vodi gradbeni dnevnik in knjigo obračunskih izmer,
19. izvrši dela solidno in kvalitetno, v skladu z veljavnimi tehničnimi predpisi, standardi in gradbenimi normativi,
20. zagotovi in uskladi brez dodatnih stroškov gradnjo ZVV Poljana – glavna dela (dostopna cesta, elektro in TK priključek objekta ZVV Poljana-glavna dela), ki se bo izvajala sočasno po drugi gradbeni pogodbi (naročnik DRSV) – pripravljalna dela za ZVV Poljana-glavna dela bodo potekala sočasno,
21. z gradbenimi odpadki na gradbišču ravna v skladu s predpisi ter prevzema vso odgovornost za morebitne posledice zaradi neupoštevanja teh predpisov,
22. po pooblastilu naročnika gradbene odpadke odda zbiralcu ali obdelovalcu gradbenih odpadkov ter ob oddaji vsake pošiljke  odpadkov izpolni evidenčni list,
23. izroči naročniku končno poročilo o ravnanju z gradbenimi odpadki s priloženimi evidenčnimi listi,
24. prevoz gozdno lesnih sortimentov opravi v skladu s predpisi in zagotovi izpolnjeno [»Knjigovodsko listino](http://www.mkgp.gov.si/fileadmin/mkgp.gov.si/pageuploads/podrocja/Gozdarstvo/listina_gozdno_lesni/17_03_28_knjigovodska_listina_GLS_2017_primer.docx)«,
25. izroči dokazila (ateste) o vgrajenih materialih in konstrukcijah,
26. skladno s Pravilnikom o načinu označevanja javnih cest in o evidencah o javnih cestah in objektih na njih takoj po končani gradnji (hkrati z dostavo končne situacije) naročniku preda poročilo o izvedenih delih ter izpolnjene obrazce za vnos podatkov v naročnikovo evidenco cestnih podatkov (BCP) in sicer na način, kot je navedeno v navodilih za pripravo podatkov ter izdelavo in predajo poročila, ki so objavljena na naročnikovi spletni strani:

https://www.gov.si/zbirke/storitve/predaja-izvedenih-del-podatki-za-banko-cestnih-podatkov-bcp/.

Obvezuje se tudi, da poročilo in podatke za to evidenco pripravijo ustrezno usposobljeni izvajalci za popis podatkov s seznama usposobljenih popisovalcev, ki je objavljen na naročnikovi spletni strani.

1. zagotovi sprotno izdelavo projekta izvedenih del (PID) v skladu z določili *Pravilnika o podrobnejši vsebini dokumentacije in obrazcih, povezanih z graditvijo objektov (Ur. L. RS, št. 36/2018 in 51/2018-popr.),*  ki ga bo v štirih (4) tiskanih in štirih (4) elektronskih izvodih dostavil naročniku skupaj z obvestilom o dokončanju del – (od tega 2 izvoda za naročnika in 2 izvoda za sofinancerja),
2. zagotoviti ločen projekt izvedenih del (PID) za predajo bodočim upravljavcem vodov,
3. da bo gradbišče in vso izdelano projektno dokumentacijo označeval v skladu z »Navodili organa upravljanja za informiranje in obveščanje javnosti o kohezijskem in strukturnih skladih v programskem obdobju 2014 – 2020« in zagotovil postavitev in vzdrževanje dveh pojasnjevalnih tabel skladno z navodili OU,
4. bo ob zaključku gradnje postavil spominsko tablo v skladu z »Navodili organa upravljanja za informiranje in obveščanje javnosti o kohezijskem in strukturnih skladih v programskem obdobju 2014 – 2020«
5. bo dela opravljal z nominiranimi podizvajalci
6. bo skupaj z inženirjem po dokončanju del izvedel pregled izvedenih del, ter o tem izdelal zapisnik
7. po zaključku del dostavi naročniku skupaj z obvestilom o dokončanju del sledečo dokumentacijo ( vsako v dveh (2) izvodih – en izvod za naročnika in en izvod za sofinancerja):

* dokazilo o zanesljivosti objekta
* geodetski načrt novega stanja zemljišča po končani gradnji v skladu z geodetskimi predpisi kot topografsko-katastrski načrt, ki ga izdela pooblaščeni geodet
* projekt za vzdrževanje in obratovanje objekta

1. **PODIZVAJALCI**
2. člen

Izvajalec bo izvedel dela, prevzeta s to pogodbo, brez podizvajalcev.

<<<<<<<<<<< ALI >>>>>>>>>>>>>>>>>>>>>>>>>>>>>>>>>>>>>>>>>>>>>>>>>>

Poleg izvajalca sodeluje(jo) pri izvedbi del tudi naslednji podizvajalec(i):

1. "firma", "naslov firme", "kraj", "matična številka", "davčna številka" in "transakcijski račun"

Podizvajalec(i) bo(do) na podlagi te pogodbe o izvedbi predmetnega javnega naročila, v okviru prevzetih del izvedel(i): (ČE JE VEČ PODIZVAJALCEV LOČITI ZA VSAKEGA POSEBEJ!)

"vrsta del(a), "predmet", "količina", "vrednost", "kraj" in "rok izvedbe del(a)".

Izvajalec je dolžan k svojemu računu oziroma situaciji obvezno priložiti potrjeni račun oziroma situacijo za opravljeno delo podizvajalca. Izvajalec pooblašča naročnika, da podizvajalcu, ki je v ponudbi predložil zahtevo za neposredno plačilo, potrjeni račun oziroma situacijo plača neposredno.

Če po sklenitvi pogodbe o izvedbi predmetnega javnega naročila izvajalec sklene pogodbo z novim podizvajalcem, mora izvajalec, ki je sklenil pogodbo z naročnikom, le-temu v roku 5 dni po spremembi predložiti:

* izjavo podizvajalca, ali zahteva neposredna plačila,
* pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu, pod pogojem, da podizvajalec zahteva neposredna plačila.

Podizvajalec mora za dela, ki jih prevzema izpolnjevati razpisane pogoje za priznanje sposobnosti. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<

Pri korespondenci z naročnikom v zvezi s to pogodbo, se na prvi strani dopisov, v zgornjem desnem kotu navede naročnikovo številko zadeve in številko pogodbe.

1. **NAČIN OBRAČUNAVANJA OPRAVLJENIH DEL**
2. člen

Opravljena dela po tej pogodbi bo izvajalec obračunal po cenah za enoto iz predračuna in po dejansko izvršenih količinah, potrjenih v knjigi obračunskih izmer ter na podlagi z Inženirjem predhodno usklajene in potrjene začasne oz. končne situacije.

Izvajalec bo skladno z napredovanjem del izstavljal mesečne situacije z izstavitvijo dveh ločenih računov in sicer glede na vrednosti opravljenih del naročniku (DRSI)) in vrednosti opravljenih del sofinancerju (DRSV). K vsakemu računu izvajalec priloži tudi specifikacijo računa z delilnikom stroškom med naročnikom in sofinancerjem in predhodno potrjen obseg opravljenih storitev s strani inženirja in vodij investicijskih projektov. Ob izstavitvi končne situacije bo izvajalec dostavil točen delilnik stroškov razdeljen med naročnikom in sofinancerjem glede na realizirane stroške in ga upošteval pri izstavitvi obeh zaključnih računov. DRSI in DRSV bosta vsaka svoj delež plačali na TRR izvajalca.

Pred izstavitvijo končne situacije bo naročnik posredoval izvajalcu končni delilnik, ki ga izvajalec upošteva pri izstavitvi končne situacije oz. končnih računov.

Pri izstavitvi računa ali situacije se mora izvajalec sklicevati na obe številki pogodbe (DRSV in DRSI).

Izvajalec je dolžan k začasni situaciji priložiti izpolnjen kontrolni list za tekoči mesec. K začasnim situacijam in končni situaciji z izjemo prve začasne situacije mora izvajalec poleg kontrolnega lista za tekoči mesec priložiti še zbirni kontrolni list vseh že izdanih začasnih situacij.

Izvajalec pred izpolnitvijo vseh pogodbenih obveznosti ne more obračunati več kot 95 % pogodbene vrednosti, razen če tega posebej ne odobri naročnik. V predlogu končne obračunske situacije morajo biti upoštevani odbitki zaradi morebitne manjvrednosti del (v zapisniško evidentirani vrednosti) in uveljavljenih pogodbenih kazni.

1. **NAČIN PLAČEVANJA OPRAVLJENIH DEL**
2. člen

Izvajalec je dolžan dostaviti računa oz. situacijo do 5. v mesecu za pretekli mesec. Naročnik oz. sofinancer sta dolžna račun oz. situacijo v roku 15 dni po prejemu potrditi oziroma zavrniti. Če naročnik oz. sofinancer v roku 15 dni računa oz. situacije ne potrdita niti ne zavrneta, se po preteku tega roka šteje, da sta račun oz. situacija potrjena. Rok plačila je 30. dan, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku in sofinancerju izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Naročnik in sofinancer poravnava dogovorjene obveznosti na osnovi predloženih računov izvajalca na njegov transakcijski račun oz. v skladu z 12. členom te pogodbe, v primeru, da podizvajalci zahtevajo neposredno plačilo.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

1. **POGODBENA KAZEN**
2. člen

Če Izvajalec po svoji krivdi ne bo izvršil pripravljalnih del za gradnjo ZVV Poljana - prestavitev gospodarske javne infrastrukture (v nadaljevanju GJI)) se zavezuje naročniku plačati pogodbeno kazen v višini 0,75% od vrednosti pogodbenih Del Prestavitve GJI z DDV za vsak zamujeni koledarski dan, vendar skupaj ne več kot 15% vrednosti pogodbenih Del z DDV.

Skupni znesek pogodbene kazni zaradi zamud ne more presegati 15 % (petnajst odstotkov) od pogodbene vrednosti Del z DDV, navedene v 3. členu te pogodbe.

Če je pogodba izpolnjena z napako, zaradi katere predmeta naročila ni mogoče uporabljati v času garancijskega roka, je dolžan Izvajalec plačati Naročniku pogodbeno kazen 2‰ (dveh promilov) od vrednosti pogodbenih Del z DDV za vsak dan, ko objekta ni mogoče uporabljati.

Skupni znesek pogodbene kazni zaradi nezmožnosti uporabe objekta ne more presegati 10% (deset odstotkov) od pogodbene vrednosti Del z DDV.

Za vsako spremembo strokovnega kadra ali podizvajalca tekom izvajanja te pogodbe, ki ne bo odobrena in potrjena s strani naročnika, bo izvajalec dolžan plačati naročniku kazen v višini 15.000,00 (petnajsttisoč) EUR. Skupni znesek takšne pogodbene kazni ne more presegati 1% vrednosti pogodbenih del z DDV.

Naročnik in Izvajalec soglašata, da pravica zaračunati pogodbeno kazen ni pogojena z nastankom škode Naročniku. Povračilo tako nastale škode bo Naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

1. **GARANCIJSKA DOBA**
2. člen

Garancijska doba za izvedena dela je 3 leta od prevzema del. Za vgrajeno opremo in industrijske izdelke veljajo garancijski roki proizvajalcev oziroma dobaviteljev.

1. člen

Ob prevzemu je naročnik dolžan pregledati izvedena dela po tej pogodbi. Morebitne pomanjkljivosti in napake se vpišejo v zapisnik o pregledu, pri čemer se sporazumno določi rok za njihovo odpravo.

Pomanjkljivosti ali napake, ugotovljene v garancijski dobi je na naročnikovo zahtevo izvajalec dolžan odpraviti v dogovorjenem roku.

1. člen

Izvajalec je ob tehničnem pregledu oziroma prevzemu del naročniku dolžan izročiti garancijo banke ali zavarovalnice za odpravo napak v garancijski dobi v višini 5 % vrednosti pogodbenih del z DDV, ugotovljene na podlagi končne situacije. Veljavnost garancije mora biti najmanj za en (1) dan daljša kot je garancijska doba.

Naročnik je upravičen unovčiti garancijo za odpravo napak v garancijski dobi, če izvajalec napake oziroma pomanjkljivosti v postavljenem roku ne odpravi. Za napake, ki se odkrijejo v garancijski dobi in jih izvajalec ne odpravi pred njenim iztekom, je izvajalec dolžan podaljšati veljavnost garancije do odprave teh napak.

1. **POOBLAŠČENI PREDSTAVNIKI IN STROKOVNI NADZOR**
2. člen

Predstavnik naročnika za izvedbo te pogodbe je Tomaž Willenpart, dipl.inž.grad.

Pooblaščeni predstavnik naročnika (vodja investicijskega projekta) je Aleš Gedrih dipl.inž.grad. Izvajalec je dolžan vso korespondenco pošiljati naročniku.

Predstavnik sofinancerja za izvedbo te pogodbe je Blanka Grajfoner, univ.dipl.inž.grad.

Pooblaščeni predstavnik sofinancerja (vodja investicijskega projekta) je. mag. Petra Kralj Marhold, univ.dipl.inž.grad.

Konzultantska opravila za naročnika bo izvajalo podjetje DRI upravljanje investicij, d.o.o, ki za svojega predstavnika določa Barbaro Klemen, univ.dipl.inž.grad.

* Nadzornik del po tej pogodbi je v skladu z določili Gradbenega zakona (UL RS, št. 61/17 in 72/17) podjetje Projekt d.d. Nova Gorica, ki za vodjo nadzora imenuje xxxxxx

Nadzornik oziroma vodja nadzora zagotovi in odgovarja za izvedbo vseh potrebnih ukrepov in izdelavo zahtevane dokumentacije za zagotavljanje varnosti in zdravja pri delu, ki jih Naročniku nalaga Uredba o zagotavljanju varnosti in zdravja pri delu na začasnih in premičnih gradbiščih (UL RS št. 83/05), kar sta Naročnik in Nadzornik dogovorila s posebno pogodbo o izvajanju inženirskih storitev pri realizaciji investicij na državnih cestah.

Vodja del - vodja gradnje s strani izvajalca je g./ga. ……………………..

Vodja del za izvedbo strojno inštalacijskih del je g./ga. ……………………..

Vodja del za izvedbo elektro inštalacijskih del je g./ga. ……………………..

1. **REŠEVANJE SPOROV**
2. člen

Morebitne spore v zvezi z izvajanjem te pogodbe bodo pogodbene stranke skušale rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

1. **KONČNE DOLOČBE**
2. člen

Pogodbene stranke so soglasne, da je poleg Ponudbe Izvajalca, navedene v 2. členu te Pogodbe, so sestavni del te Pogodbe še naslednji dokumenti, ki se jih tolmači po vrstnem redu, kot so navedeni:

1. Pogodba (pogodbeni sporazum)
2. Posebni pogoji pogodbe
3. Splošni pogoji pogodbe (Pogoji gradbenih pogodb za gradbena in inženirska dela, ki jih načrtuje naročnik, FIDIC 1999 - rdeča knjiga, prevod in izdaja: Gospodarska zbornica Slovenije, Združenje inženirsko svetovalnih podjetij Slovenije)
4. Projektna dokumentacija
5. Tehnične specifikacije za ceste – TSC
6. Splošni in posebni tehnični pogoji z dodatki (naročnik: DARS, družba za avtoceste v Republiki Sloveniji, d.d.)
7. Splošni in posebni tehnični pogoji z dodatki (»Zelene knjige«, naročnik Skupnost za ceste Slovenije, Cestni inženiring, Ljubljana oziroma izdajatelj in založnik DDC, Družba za državne ceste)
8. Terminski in finančni plani
9. Zavezujoči pravni akt o skupni izvedbi naročila, kadar je izbrana skupna ponudba skupine izvajalcev
10. Drugimi dokumenti, ki sestavljajo del Pogodbe.

Posebne gradbene uzance ne veljajo.

1. **PROTIKORUPCIJSKA KLAVZULA**
2. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. **RAZVEZNI POGOJ**
2. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* + če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
  + če bo naročnik seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
    - plačilom za delo,
    - delovnim časom,
    - počitki,
    - opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi razveze pogodbe in unovčiti dane garancije. V primeru, da škode ni možno ugotoviti, se ta obračuna v višini 10 % od pogodbene vrednosti.

1. **KONČNE DOLOČBE**
2. člen

Pogodba je sklenjena z odložnim pogojem tako, da postane veljavna šele s predložitvijo naslednjih dokumentov:

* Garancije za dobro izvedbo pogodbenih obveznosti, v znesku 10 % pogodbene vrednosti (z DDV). Garancija za dobro izvedbo pogodbenih obveznosti mora pokrivati vsa dela, ki so predmet te pogodbe, vključno z deli, ki jih opravljajo podizvajalci;
* Zavarovalne police za zavarovanje projektantske odgovornosti in zavarovalne police za zavarovanje izvajalčeve odgovornosti.
* Odločb Inženirske zbornice Slovenije za zahtevane kadre, v kolikor v času oddaje ponudbe kadri, na katere se je Izvajalec skliceval v ponudbi, niso bili člani Inženirske zbornice Slovenije.
* Dokazila o znanju slovenskega jezika za vodjo gradnje,
* Zavezujočega pravnega akta o skupni izvedbi naročila v skladu z Navodili ponudniku za izdelavo ponudbe v primeru, da pri izvedbi naročila sodeluje skupina izvajalcev (Joint Venture);

Vse navedene dokumente mora Izvajalec predložiti Naročniku najkasneje v 15-ih dneh od sklenitve Pogodbe.

Pravice in obveznosti iz Pogodbe začnejo delovati z dnem izpolnitve pogojev iz predhodnih odstavkov tega člena.

1. člen

Pogodbene stranke se skladno s 417. členom Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) strinjajo, da izvajalec svojih terjatev ne sme prenesti na drugega.

1. člen

Naročnik si pridržuje pravico, da odstopi od izvedbe posameznega projekta, zmanjša obseg del ali odstopi od pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso zagotovljena tako s strani Republike Slovenije ali sofinancerja, Evropske unije. Izvajalcu del iz tega naslova ne pripada odškodnina, upravičen je le do stroškov že izvedenih del.

1. člen

Ta pogodba je sestavljena v petih (5) enakih izvodih. Naročnik prejme dva (2) izvoda pogodbe, sofinancer dva (2) izvoda in izvajalec en (1) izvod pogodbe.

Za datum sklenitve te Pogodbe se šteje zadnji datum podpisa.

Priloga:

* + Posebni pogoji pogodb

|  |  |
| --- | --- |
| Ljubljana, dne ... | Celje, dne ... |
| **NAROČNIK:** | **SOFINANCER:** |
| REPUBLIKA SLOVENIJA | REPUBLIKA SLOVENIJA |
| Ministrstvo za infrastrukturo | Ministrstvo za okolje in prostor |
| Direkcija RS za infrastrukturo | Direkcija RS za vode |
| Ljiljana Herga, univ. dipl. inž. geol. | Roman Kramer, univ.dipl.inž.grad. |
| direktorica | direktor |
|  |  |
|  |  |
|  | ……………………………, dne ………………… |
|  | **IZVAJALEC:** |
|  |  |

|  |
| --- |
| VZOREC FINANČNEGA ZAVAROVANJA ZA DOBRO IZVEDBO POGODBENIH OBVEZNOSTI |

*Glava s podatki o garantu (zavarovalnici/banki) ali SWIFT ključ*

Za: Ministrstvo za infrastrukturo,Direkcija Republike Slovenije za infrastrukturo, Tržaška 19, Ljubljana

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpišeta se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** RS,Direkcija Republike Slovenije za infrastrukturo, Tržaška 19, Ljubljana

**OSNOVNI POSEL:** obveznost naročnika zavarovanja iz pogodbe št.       z dne       *(vpišeta se št. in datum pogodbe o izvedbi javnega naročila),* katere predmet je **XXXXXXXXXXXXXXXXXXXX.**

**ZNESEK V EUR:**       *(vpiše se najvišji znesek s številko in besedo)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       *(nobena/navede se listina)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali osebno ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na naslov podružnice, ki jo je vpisal garant, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** DD. MM. LLLL *(vpiše se datum zapadlosti zavarovanja)*

**STRANKA, KI MORA PLAČATI STROŠKE:**       *(vpiše se ime naročnika zavarovanja, tj. v postopku javnega naročanja izbranega ponudnika)*

Kot garant se s to garancijo / zavarovanjem nepreklicno zavezujemo, da bomo upravičencu izplačali katerikoli znesek do višine zneska garancije / zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

garant

(žig in podpis)

**VZOREC FINANČNEGA ZAVAROVANJE ZA ODPRAVO NAPAK V GARANCIJSKEM ROKU PO EPGP-758**

*Glava s podatki o garantu (zavarovalnici/banki) ali SWIFT ključ*

Za: Ministrstvo za infrastrukturo, Direkcija Republike Slovenije za infrastrukturo, Tržaška 19, Ljubljana

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpiše se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** RS, Direkcija Republike Slovenije za infrastrukturo, Tržaška 19, Ljubljana

**OSNOVNI POSEL:** obveznost naročnika zavarovanja za odpravo napak v garancijskem roku, ki izhaja izpogodbe št.       z dne       *(vpiše se številko in datum pogodbe o izvedbi javnega naročila, sklenjene na podlagi postopka z oznako XXXXXX)* za      *(vpiše se predmet javnega naročila)*

**ZNESEK IN VALUTA:**       *(vpiše se najvišji znesek s številko in besedo ter valuta)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       *(nobena)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)* Ne glede na navedeno, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** DD. MM. LLLL *(vpiše se datum zapadlosti zavarovanja)*

**STRANKA, KI JE DOLŽNA PLAČATI STROŠKE:**       *(vpiše se ime naročnika zavarovanja, tj. v postopku javnega naročanja izbranega ponudnika)*

Kot garant se s tem zavarovanjem nepreklicno zavezujemo, da bomo upravičencu izplačali katerikoli znesek do višine zneska zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja po prejemu poziva za odpravo napak v pogodbenem roku ni izpolnil svojih obveznosti iz osnovnega posla.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

garant (žig in podpis)